Gandia s'uneix a la lluita contra la xacra social de la violència de gènere
24 novembre 2023

## Gandia s'uneix a la lluita contra la xacra social de la violència de gènere24 novembre 2023Última actualització: 24 novembre 2023

![](../gestion/img/90962b085def13fe7868e4db5a1354502d8927ac4523a2e5c8916d3ddd28ac0e.jpg)  
  

La plaça Major de Gandia ha acollit a les 12 hores de hui, 24 de novembre, la lectura d'un **manifest amb motiu del Dia Internacional en contra de la Violència de Gènere**, que es commemora demà, dissabte 25 de novembre.

  
Abans del discurs, s'ha guardat un **minut de silenci** per les víctimes que aquesta xacra social ha deixat al seu pas durant 2023. Enguany, **l'escriptora Adriana Serlik**, ha sigut l'encarregada de manifestar, entre altres coses, _**“la condemna absoluta als maltractadors, que són el màxim exponent del masclisme i no tenen cabuda en esta societat”**_.

  
A més, ha recordat que este greu problema, no sols ha suposat la mort de més de 1.236 dones a Espanya des de 2003, sinó que també ha afectat **_“els seus fills i filles, tan víctimes com elles”_**. Serlik ha destacat que es tracta _“d’una realitat duríssima”_ amb la qual només es podrà acabar si totes les administracions, governs locals, mitjans de comunicació, i poders de l'Estat _“treballen units”_.

  
Després del manifest, s'ha procedit a entregar els **premis als concursos de fotografia i cartells** celebrats des de la regidoria d'Igualtat, Diversitat i LGTBIQ+ de la ciutat.

  
Respecte a la categoria fotogràfica, **Mónica Vila Ferreiros**, **Alfredo Parra Prieto** i **Miriam Esparza García**, han rebut el primer, segon i tercer premi. Per part seua, **Maria Luisa Murillo** Canales i **Ashley Nicole Bonilla**, de l'IES Tirant lo Blanc, així com **Victoria Marco Climent** de l'IES Vetles e Vents, s'han fet amb el primer, segon i tercer lloc del concurs de cartells.

  
A l'acte ha acudit l'**alcalde de Gandia, José Manuel Prieto**, acompanyat de la **regidora delegada d'Igualtat i Polítiques Inclusives, Maribel Codina**, i d'altres membres de la corporació municipal.

Finalment, cal afegir que l'esdeveniment, que ha acabat amb diferents personalitats i representants de diverses associacions municipals penjant una pancarta en la façana de l'Ajuntament, forma part d'un programa organitzat pel departament d'Igualtat.

  
Així doncs, durant la jornada de **demà, en horari de 16 a 21 hores**, s'instal·larà un **punt violeta a la plaça del Tirant** i, a les **18 hores**, **Juana Miró llegirà escrits de dones víctimes** de la violència de gènere a la **Casa de la Marquesa**.

  
Els actes acabaran dimecres que ve, **dia 29**, amb la **conferència** _«Socialització preventiva de la violència de gènere. Solucions efectives per a la infància, l'adolescència i la joventut»_, que serà a l'**edifici Tossal a les 20 hores**.